Francuska u trećem lokdaunu, pune jedinice intenzivne nege\nPARIZ – Francuska je ušla u treći lokdaun od početka pandemije zbog povećanog broja slučajeva korona virusa, koji preti da preplavi bolnice, naveo je Bi-Bi-Si. Sve škole i radnje koje nisu od suštinskog značaja će biti zatvorene na četiri nedelje, a policijski čas će biti na snazi od 19 do 6 sati svaki dan. U petak, broj teško obolelih pacijenata od kovida u jedinicama intenzivne nege se popeo za 145, što je najveći skok u prethodnih pet meseci. Predsednik Emanuel Makron je obećao više bolničkih kreveta za pacijente. Najveća borba u Francuskoj je upravo na jedinicama intenzivne nege, gde se leči oko 5.000 pacijenata, prenosi Tanjug. Iako su restriktivne mere stupile na snagu u subotu, od utorka će građanima biti potrebna potvrda ako planiraju da putuju dalje od 10\n01.04.2021 u 11:08\nRIM – Italijanska vlada odobrila je novi paket anti-kovid mera koji potvrđuje ono što su mediji već najavljivali, a to znači da će u aprilu cela zemlja ostati u režimu umereno teških i teških epidemioloških ograničenja, piše agencija Ansa. To znači zabrana kretanja i poseta, izuzev u dane predstojećeg Uskrsa kada je dozvoljeno da dve osobe iz jednog domaćinstva mogu posetiti drugo. Ostaju zatvoreni barovi, restorani, sem za kućnu dostavu, fiskulturne sale, pozorišta, muzeji, teretane, frizerski saloni, na snazi ostaje policijski sat od 22 do 5 ujutro i zabrana putovanja među regijama, prenosi Tanjug. Jedina velika novost u odnosu na prethodne periode, kada su mere kao sada bile veoma slične totalnom zatvaranju, je početak rada direktne nastave u osnovnim školama. Polovinom\n03.03.2021 u 10:39\nEpidemiološka situacija u Beogradu katastrofalna, moguće zatvaranje kafića i restorana na sedam dana\nEpidemiolog Predrag Kon rekao je danas da je epidemiološka situacija u Beogradu katastrofalna. Kon je, gostujući u jutarnjem programu televizije Prva, rekao da je neprihvatljivo da mere budu blage kao što je to sada slučaj, jer je situacija loša. Dodao je da će na sastanku Kriznog štaba za borbu protiv korona virusa, koji će biti održan sutra ili u petak, tražiti zatvaranje svih kafića i restorana na najmanje sedam dana. „Nailazi ozbiljan period. Ako ne budemo striktno radili imaćemo eksponencijalni porast zaraženih”, naveo je on, prenosi Beta. Kazao je da je popunjenost bolnica sve veća i da se stalno povećava. Kon je istakao da se trenutno u zemlji vrši masovna vakcinacija, a u isto vreme postoji i kriza oko hospitalizacije što ugrožava vakcinaciju. Prema njegovim\n03.03.2021 u 08:46\nCrnogorska ministarka zdravlja traži potpuno zaključavanje\nPODGORICA – Ministarka zdravlja Crne Gore Jelena Borovinić Bojović izjavila je da ona i stručni tim Instituta za javno zdravlje (IZJ) zagovaraju uvođenje lokdauna, odnosno najoštrijih mera za borbu protiv epidemije koronavirusa, ali da će o tome narednih dana konačnu odluku doneti vladin savet. Borovinić Borović je za Dan rekla da u ovom trenutku ima konsenzus sa stručnjacima IJZ da bi najbolje rešenje bilo uvođenje lokdauna na određeni vremenski period, imajući u vidu više faktora, prenosi Tanjug. Ona je potvrdila da je opština Ulcinj u utorak od nadležnih tražila kompletno zaključavanje. Na pitanje šta podrazumeva lokdaun koji zagovara sa stručnjacima IJZ, ministarka je odgovorila da je to uvođenje najstrožih kontrola prilikom ulaska u državu. „Što se granice tiče, to\nEpidemiolog Predrag Kon izjavio je danas da je medicinski deo Kriznog štaba predložio vanredno stanje i zatvaranje svih objekata, osim apoteka, prehrambenih radnji i benzinskih stanica. Kon je za RTS rekao da vanredno stanje nema alternativu inače će zdravstveni sistem da pukne. On je ocenio da rezultat jedino može dati potpuno sprečavanje kontakata. „Ovakve mere koje su bile preko vikenda nisu ono što je medicinski deo Kriznog štaba tražio, daleko oštrije smo tražili, da sve bude zatvoreno osim prehrane, apoteka i pumpi, da bi se shvatila situacija, ne samo radi shvatanja već i radi toga da se prekine lanac transmisije”, rekao je Kon, prenosi Tanjug. Kako je naveo, vanredno stanje nema alternativu. „Medicinski deo Kriznog štaba ne može ni na koji način drugačije da\n01.03.2021 u 09:13\nGrad od dva miliona ljudi zaključan zbog jednog slučaja koronavirusa\nOKLEND – Gradonačelnik Oklenda Fil Gof je pozvao danas stanovnike da se vakcinišu nakon što je najveći grad na Novom Zelandu ušao u četvrti lokdaun tokom vikenda otkako je počela pandemija kovida, dok će grad izgubiti na dnevnom nivou skoro 22 miliona dolara zbog restriktivnih mera, javio je Rojters. Premijerka Džasinda Ardern je uvela sedmodnevni lokdaun u gradu od dva miliona stanovnika zbog jednog slučaja infekcije kovidom, ističući da je „bolje sprečiti nego lečiti”. Zbog ovakvog pristupa, brojni svetski stručnjaci su odali priznanje Novom Zelandu na jednom od najboljih načina odbrane od kovida na svetu, međutim, najnoviji lokdaun se nije svima dopao, pa su pojedini građani kritikovali ovu odluku na društvenim mrežama, prenosi Tanjug. Fil Gof je rekao da će grad izgubili oko 200\n09.02.2021 u 11:07\nAustrijanci oduševljeni ublažavanjem mera, Nemačka im preti zatvaranjem granica\nU Austriji su od juče ublažene epidemijske mere pa je posle 47 dana lokdauna, otvoreno više od 280.000 prodavnica, frizerskih i kozmetičkih salona i drugih uslužnih delatnosti. U Marijahilfer štrase, najvećoj bečkoj trgovačkoj ulici, kupci na hladnoći stoje u redovima dugačkim nekoliko stotina metara, čekajući da uđu u radnje poznatih brendova. Pošto su u vreme Božića bile zatvorene, trgovine sada nude novogodišnje popuste. Svi nose maske, kazna za nenošenje je 90 evra. Vlasnici frizerskih salona navode da su im već zauzeti svi termini do kraja marta, prenosi Jutarnji list. Međutim, iako su neke mere ukinute, to ne znači potpuno otvaranje, budući da, na primer, kafići i restorani i dalje ne rade. Škole su otvorene, ali deca na nastavu idu po smenama, uz obavezno testiranje dvaput


PROGLAŠENA PANDEMIJA NOVOG GRIPA – ŠTRAJKA – ГСПРС Независност\nНасловна/Новости/Актуелно/PROGLAŠENA PANDEMIJA NOVOG GRIPA – ŠTRAJKA\nSedim tako i čitam stare vesti … I eto tako baš mi nešto padne na pamet pandemija gripa… Odmah odoh na internet i nađoh neke važne informacije kako se to PANDEMIJA širi i sprečava…\n11.Jun.2009, 19:37, Izvor: B92, Tanjug, Fonet\nLondon, Beograd — SZO je danas na hitnom sastanku proglasila pandemi.u novog gripa, što znači da je ocenjeno da se virus H1N1 globalno proširio, javio je Bi-Bi-Si.\n„Treba reći da smo pandemiju novog gripa ovde u radnoj grupi u Srbiji mi proglasili već pre početak pandemije, i da se sada već praktično nalazimo u pandemiji,” rekao je dr Predrag Kon, epidemiolog.\n„Činjenica je da registrovanih obolelih u Srbiji nema. Što se tiče mera koje se preduzimaju u Srbiji se ništa ne menja, jer njih preduzimamo već mesec dana”, kazao je Kon.\n„Dakle sva ova formiranja koordinacionih tela, zajedničkih tela za praćenje, procenu, planiranje i koordinaciju, za zdravstveni sistem, za komunikaciju,imale su razlog u činjenici da je pandemija počela,” naglašava Kon.\n„Virus neće imati snagu tokom leta da se vrlo brzo širi, ali će se širiti, pojaviće se prvi oboleli, ali pravu situaciju masovnijeg obolevanja imaćemo tek na jesen, a još izrazitije tokom zime”, naglašava Kon.\n„Ono što još možda treba reći, jer ljudi pitaju kakve su to mere koje se preduzimaju, da su mere vrlo jednostavne, ali su jako skupe”, kaže Kon.\n„Te mere podrazumevaju privremeno i pravovremeno zatvaranje škola, podrazumevaju određeni režim u saobraćaju, podrazumevaju mere zabrane masovnog okupljanja koje će se sprovoditi u onom trenutku kada počne naglo ubrzanje i širenje gripa”, izjavio je Kon.\nSVE MI OVO NEŠTO LIČI NA DANAŠNJA DEŠAVANJA U NAŠOJ PROSVETI A I ŠIRE U DRUŠTVU , PA SE PITAM:\n1.LIČI LI OVO NA PANDEMIJU ŠTRAJKA ????( PROSVETA, MILICIJA, ZDRAVSTVO…)\n2.HOĆE LI SE KOD NAS PONOVO PROGLASITI NEKA NOVA PANDEMIJA ??? (KAKO DECA NE BI DILAZILA U ŠKOLE…)\nVERNA „ŠTRAJKAČICA“- GSPRS „NEZAVISNOST“


Teo je u polufinalu poražen od crveno-belih iz Pireja, a i pored toga smatra da će Fener postati prvak Evrope.\n- Mislim da nema favorita u finalnoj utakmici. To je jedan meč, a dobar ili loš dan mogu da uslove pobednika. Fenerbahče je svakako u maloj prednosti, jer igraju kod kuće. Ukoliko Olimpijakos ostane blizu tokom meča sve je moguće. Imam prijatelje u oba tima i radujem se velikom finalu - objasnio je Teodosić.\nJedno je sigurno, očekuje nas praznik košarke...\nNovickom nedostajala 22 poena do košgeterskog rekorda na Eurobasketu!\nKošarkaš Nemačke Dirk Novicki imaće dva razloga da tuguje - ne samo što je reprezentacija izgubila od Litvanije sa 84:75 na osnovu čega je eliminisana sa Eurobasketa, već je on na tom meču postigao 16 poena što mu nije bilo dovoljno da postane najefikasniji igrač u istoriji Evropskih prvenstava.\nSaveznik Navaljnog pozvao na održavanje NOVIH PROTESTA


Polaznici Škole fudbala Radničkog družili se i učili od prvotimaca Belih | Pirot vesti\nPočetna/Sport/Polaznici Škole fudbala Radničkog družili se i učili od prvotimaca Belih\nNa inicijativu uprave Radničkog, a na oduševljenje najmlađih polaznika Škole fudbala Radničkog, večeras je u Balon hali Mlekarske škole, uz poštovanje svih pravila s obzirom na aktuelnu epidemiološku situaciju, grupa prvotimaca Belih prisustvovala treningu polaznika Škole fudbala Radničkog.\nOdličan potez uprave Radničkog naišao je na oduševljenje među mladim igračima, a nakon polaznika Škole fudbala, ova praksa će se nastaviti i sa petlićima, pionirima, kadetima…\nMiloš Nikolić, nekadašnji kapiten Radničkog, sada trener u Školi fudbala kazao je za Pirotske vesti da su mališani oduševljeni činjenicom da su mogli da treniraju i uče od prvotimaca Belih, koje nažalost, zbog aktuelne situacije, ne mogu da prate na stadionu kada igraju kod kuće, s obzirom na činjenicu da se utakmice igraju bez prisustva publike.\n-Ovo je odlična inicijativa, deca su oduševljena, zaista im ovo mnogo znači. Pokazalo se kao odlična ideja i nadam se da će postati tradicija-kaže Nikolić.\nKapiten Radničkog Filip Tolić kazao je za Pirotske vesti da su se prvotimci vrlo rado odazvali i podržali inicijativu uprave kluba.\n-Deci ovo puno znači, da prvotimci budu tu sa njima, da se druže, to počenicima i najmlađoj deci mnogo znači. Nama to ne pada nimalo teško, naprotiv. Mislim da, u dogovoru sa upravom i trenerima mlađih kategorija, da ovo treba da postane praksa za nadalje-kaže Tolić.\nEtno mreža: Obuka za deset tkalja, najboljoj polaznici…\nTri ekipe Škole fudbala "Libero" Pirot na velikom "Nesebar…\nNajmlađa ekipa Škole fudbala "Libero" u finalu "Nesebar…\nfilip tolić fudbal istaknuto miloš nikolić radnički pirot Škola fudbala


Bez podrške Evropske unije, prema mišljenju Sattlera, realizacija važnih infrastrukturnih projekata ne bi bila moguća. Trenutno se, navodi on, izvode radovi na 15-ak lokacija u BiH, a ukupna vrijednost radova je 250 miliona eura i, kako je naglasio, riječ je o bespovratnim finansijskim sredstvima\nU Brčko distriktu Bosne i Hercegovine održan je sastanak ministara komunikacija i transporta BiH Vojina Mitrovića, ministra mora, prometa i komunikacija Hrvatske Olega Butkovića, gradonačelnika Brčko distrikta BiH Eseda Kadrića, predsjednika Skupštine Brčko distrikta BiH Siniše Milića, supervizora za Brčko distrikt BiH Michaela Scanlana i Johann Sattler, specijalnog predstavnika i šefa Delegacije Evropske unije u BiH koji su razgovarali o rekonstrukciji mosta na rijeci Savi između Brčkog i Gunje u Hrvatskoj, javlja Anadolu Agency (AA).\nBrčanski gradonačelnik Kadrić je istakao kako su Brčko i Gunja duže od 130 godina povezani mostom i da su te sredine oslonjene jedna na drugu. Također bila je to prilika i za razgovore o drugim infrastrukturnim projektima koje je potrebno u budućnosti realizovati.\n“Aktuelizirali smo naše potrebe i probleme kada je u pitanju Savski most, granični most, međunarodni dakle, koji veže Brčko distrikt sa Evropskom unijom i susjednom Hrvatskom. Naišli smo na veliko razumijevanje ministra Butkovića i konkretno dogovorili da će se ići u temeljitu rekonstrukciju postojećeg Savskog mosta koji povezuje Brčko i Gunju, a u perspektivi, paralelno s tim krenuti sa priprema za gradnju novog mosta koji je već ucrtan u prostorno-plansku dokumentaciju i Brčko distrikta BiH i Vukovarsko-srijemske županije, odnosno Općine Gunja“, kazao je Kadrić, dok je predsjednik Skupštine Brčko distrikta Milić istakao kako se na sastanku govorilo o lokalnim temama koliko je to bilo moguće razdvojiti od državnih.\nI supervizor za Brčko distrikt BiH Scanlan je bio itekako zadovoljan ishodom sastanka i temama koje su bile predmet dnevnog reda.\n“Kao što smo vidjeli danas kada se spoji zajednička volja, kada postoji spremnost organa vlasti da rade i sarađuju i sa jedne i sa druge strane rijeke i kolega iz Evropske unije onda je moguće postići pomake i napraviti velike stvari“, kazao je Scanlan.\nBez podrške Evropske unije, prema mišljenju Sattlera, realizacija važnih infrastrukturnih projekata ne bi bila moguća. Trenutno se, navodi on, izvode radovi na 15-ak lokacija u BiH, a ukupna vrijednost radova je 250 miliona eura i, kako je naglasio, riječ je o bespovratnim finansijskim sredstvima.\n“Moj zadatak je potpuno jasan, a to je približavanje BiH Evropskoj uniji. Zadovoljstvo mi je što nismo danas razgovarali o filozofskim aspektima ovog koncepta već itekako o praktičnim primjerima i njegovoj praktičnoj realizaciji“, naglasio je Sattler.\nHrvatski ministar mora, prometa i infrastrukture Butković podsjetio je na ono šta je urađeno od kada je aktuelna Vlada Hrvatske preduzela aktivnosti na realizaciji važnih infrastrukturnih projekata.\n“Ovo je nastavak, ja bih rekao, dobre saradnje između Vlade Republike Hrvatske i Vijeća ministara BiH. I naravno proteklih pet godina koliko i jeste Vlada Hrvatske i premijer Plenković na čelu učinili smo jako puno u gradnji velikih i infrastrukturnih projekata koji se odnose na povezivanje Hrvatske i BiH“, rekao je Butković.\nNa kraju je ministar komunikacija i transporta BiH Mitrović naveo kako se uskoro očekuje otvaranje mosta u Svilaju, čim se završi zgrada carinske kontrole, a iznio je i ideju o integriranom graničnom prelazu na području Gradiške.\n“Prva od tema zbog kojih smo bili ovdje i o kojoj smo i sinoć i danas razgovarali i naravno usaglasli naše stavove to je rekonstrukcija postojećeg mosta i kako je kolega Butković rekao to je rezultat našeg sporazuma od septembra prošle godine koji je vezan za pitanje rekonstrukcije i održavanja međudržavnih mostova između Hrvatske i BiH. To je naš zadatak i mi smo postigli sporazum da se taj most hitno rekonstruiše jer je potrebno omogućiti da se teretni saobraćaj odvija kako je to bilo prije dvije godine“, kaže Mitrović.\nNakon sastanka u Brčkom, delegacije Ministarstva komunikacija i prometa Bosne i Hercegovine i Ministarstva mora, prometa i infrastrukture Republike Hrvatske su obišle mostove u Svilaju i Gradišci na graničnim prelazima između BiH i Hrvatske.


Hotel Dom izgrađen je 1928./29. godine kao ,,Jugoslovenski učiteljski dom“, a 1971. dolazi u vlasništvo grada Beograda.\nHotel je izgrađen na parceli od 10,8 ari na adresi Kralja Milutina 54 u neposrednoj blizini Kliničkog Centra. Sama zgrada je površine 1740,93 m2 i sastoji se od podruma, prizemlja, dva sprata i potkrovlja.\nPored toga u vlasništvu hotela su i dva lokala u Zahumskoj 41 površine 10,97m2 i Vojvode Stepe 137-139 površine 34,21m2.\nGostujući na televiziji prof. dr Dragana Jovanović iz grupe lekara ,,Ujedinjeni protiv kovida“ iznela je predlog da se umesto neuslovnih sportskih i sajamskih hala, koje moraju da se adaptiraju za smeštaj obolelih, koriste upravo hoteli.\nPrednosti ovog rešenja su što sobe imaju po jedan ili dva ležaja, svaka soba ima kupatilo (lakše se održava higijena), hoteli su bliži kovid centrima, te lekari iz centara mogu da obiđu pacijente i ukoliko se pogorša zdravstvena slika, oni mogu brzo biti prebačeni na lečenje u bolnicu.\nOvaj konkretan slučaj je idealan da se adaptira za smeštaj obolelih sugrađana prvenstveno zbog lokacije, zatim postoje dva stepeništa i dva odvojena ulaza te mogu da se organizuju unošenje čistih i iznošenje upotrebljenih/kontaminiranih sredstava, postoji i lift.\nHotel sadrži 45 soba sa 100 ležajeva.\nObzirom da je objekat u vlasništvu grada bio bi idealan kao ogledni primer i model za kasnije, kako da grad i država eventualno sarađuju i sa privatnim hotelima, a u cilju suzbijanja pandemije.\nUmesto rasprodaje, Grad bi trebalo da uspostavi registar prostora u javnom vlasništvu i po potrebi, promeni im namenu (ili vrati staru namenu) tako da odgovaraju potrebama građana i zajednice u kojima se nalaze, u ovom slučaju to bi mogle biti bolnice, a u nekim drugim slučajevima objekti koje koristi civilno društvo.\nDa li gradonačelnik Beograda, koji je lekar, želi da bude upamćen da je za vreme najveće pandemije od početka trećeg milenijuma, rasprodavao imovinu grada koja je mogla da se stavi u službu zaštite zdravlja njegovih sugrađana?\nIzvor: kolumna je izašla 30. oktobra u dnevnom listu Danas


Momčilo Pantelić: Nepripremljeni za neizbežno\n► Momčilo Pantelić: Nepripremljeni za neizbežno\nUraganski udar na Teksas munjevito je ovih dana mlavio sve konkurente u surovom nadmetanju za globalni udarni publicitet. Naprečac je postao vest broj jedan širom sveta, opterećenog znatno većim dramama.\nVanredno globalno zanimanje za lokalno pustošnog “Harvija” uskovitlano je različitim povodima. Cinici su ga odmah protumačili kao novi “dokaz asimetričnog tretmana” i “dvostrukih aršina”, po kojima se stradanja u SAD “uvek prate s više pažnje” nego veće tragedije koje pogađaju “manje važne” zemlje. Neki su ga pak doživeli i kao “demokratizaciju nevremena”, to jest da ovo leto ne štedi nikoga, pa dok mnoge, i nas ovdašnje, satire vrelinom i sušom, tamo hara vetruštinom i poplavama.\nRekordni publicitet je zaslužio, po mom mišljenju, mahom zato što se, po ko zna koji put, pokazalo da smo kao civilizacija još nepripremljeni za neizbežno. Iako svi dobro znamo da se katastrofalne nepogode takoreći redovno repriziraju, potcenjujemo ih u svojim kratkoročnim računicama, toliko da se ispostavlja da je čak i naša najmoćnija sila nemoćna pred predvidljivim naletom sile prirode.\nKao svojevrsni paradoks deluje i činjenica da je zbog brutalnog nevremena, kako izveštava Vašington post, u poplavljenom Hjustonu zatvoren i Svemirski centar Džonson, ali da je u njemu ostala da radi ekipa zadužena za kontrolu letova i podršku astronautima na Međunarodnoj kosmičkoj stanici. Iz dostupnih raporta proizlazi da je trenutno znatno bolje izaslanicima na nebesima nego sugrađanima pod nebesima, a sličan odnos mogao bi da važi i za sistem koji podanike gura u “neutralni status” tako što gradi “čardak ni na nebu ni na zemlji”.\nAmerički slučaj je i ovom prilikom – najdalekosežniji. Pustošenje “Harvija” po Teksasu koincidira sa izrazitim protivljenjem predsednika Donalda Trampa preovlađujućim naučnim nalazima da je, za dobrobit čovečanstva, neophodno smanjiti zagađivanje atmosfere kojim se povećavaju klimatski lomovi. Predložio je istupanje SAD iz Pariskog sporazuma, kao i poništavanje, takođe ekološki poželjnih, zakona donetih u mandatu njegovog prethodnika Baraka Obame, sa obrazloženjem da “sve to” škodi nacionalnim interesima.\nSlažem se, međutim, sa drugačijim pristupima, po kojima hitna i sveobuhvatna zaštita čovekove sredine prevazilazi politička nadgornjavanja jer predstavlja bitan uslov za opstanak života na planeti. Mnoge životinjske i biljne vrste nestaju zbog uništavanja njihovih staništa, a ista sudbina pristiže i ljude, koji su i stvorili poredak u kojem je sukob s prirodom, čiji smo svi deo, realniji i još potencijalno tragičniji, od sukoba civilizacija na koji je upozoravao Semjuel Hantington.\nPrema raspoloživim informacijama, ljudi na razne načine stradaju više u klimatskim lomovima izazvanim, ili bar pogoršanim, nekontrolisanom eksploatacijom prirode nego u ratovanjima koja su često i podstaknuta isforsiranim pomanjkanjem prirodnih resursa. Slažem se sa istraživanjima po kojima će borba za otklanjanje prljavštine u globalnim odnosima – pogotovu što se vodi po principu da je atmosfera “svačija i ničija”, koji je pogodovao raspadu SFRJ – biti teška i skupa. Usuđujem se da kažem da bi ovde – gde primetno ne pomaže ni inspirativan slogan “Ne prljaj, nemaš izgovor” – ta borba mogla da bude mučnija i basnoslovnija čak i od procesa za rasplitanje kosovskog čvora.\nGlobalno gledajući, zaista deluje apsurdno u svakom pogledu, osim u profitiranju industrije haosa, da je od pokušaja za sprečavanje širenja oružja za masovno uništavanje i dalje prilično izuzeto ponašanje koje preti da postepeno, ali sigurno uguši život na planeti, a sve pod izgovorom da ga održava. Teksas je mogao, tvrde eksperti, da podigne brane koje bi ublažile udar uragana, a njegov najveći grad Hjuston da proširi saobraćajnice koje bi omogućile masovnu evakuaciju pod naletom nemani poput “Harvija”. Ali, to je izgledalo preskupo, kao i svako ulaganje u preventivnu zaštitu najugroženijih, za razliku od profitiranja u obnovi razorenog.\nSlutim da će “do daljnjega” sve ostati isto. Prisećam se da sam kao dopisnik Politike iz Vašingtona krajem 2005. godine prisustvovao demonstracijama pod parolom “Gradimo brane umesto što bacamo bombe”, kojom je izražavan revolt i zbog katastrofe koju je načinio uragan “Katrina” u nedovoljno obezbeđenom Nju Orleansu, i zbog neopravdane vojne intervencije u Iraku.\nRazlozi za te proteste doprineli su strateškoj, pa i estradnoj, promeni na čelu države, ali u pravcu povećane nepredvidljivosti, usredsređene prevashodno na osporavanje i prethodnika, a bez jasne sopstvene vizije. Tako se sada pojavljuje kriza u Hjustonu kao nekada u Nju Orleansu, dok velika iskušenja opstaju u Iraku, kao i na proširenom Bliskom istoku. U međuvremenu, iz nuklearizovane Severne Koreje rastu izazovi, čak toliko da su uraganu “Harviju” osporili status udarne globalne vesti broj jedan.\nNevreme pogodilo Sarajevo, poplavljene brojne ulice\nOlujno nevreme praćeno jakom kišom pogodilo je danas posle podne Sarajevo, objavio je na svom portalu Dnevni avaz.


Protest u Beogradu: Vučiću rok do 7. januara da ‘Rio Tinto’ ode iz Srbije – Radio Slobodna Evropa – Agro-Hemik\nProtest u Beogradu: Vučiću rok do 7. januara da ‘Rio Tinto’ ode iz Srbije – Radio Slobodna Evropa\nAgro-HemikIzgradnja puteva u SrbijiProtest u Beogradu: Vučiću rok do 7. januara da ‘Rio Tinto’ ode iz Srbije – Radio Slobodna Evropa\n18/12/2021 / Od agro-hemik / Izgradnja puteva u Srbiji/\t0 Comments\nUčesnici protesta u organizaciji pokreta Ekološki ustanak u Beogradu uputili su „ultimatum“ predsedniku Srbije Aleksandru Vučiću da do Božića, 7. januara, poništi sve dokumente koji su do sada potpisani sa Rio Tintom, čime bi se i formalno-pravno ta kompanija „proterala iz Srbije“.\nTransparenti na protestu ispred zgrade Vlade Srbije, 18. decembar 2021.\nJedan od osnivača pokreta Ekološki ustanak Aleksandar Jovanović Ćuta rekao je na protestu u Beogradu da predsednik Srbije Aleksandar Vučić ima rok do Božića (7. januar) da izbriše iz Prostornog plana projekat „Jadar“ kompanije Rio Tinto i da im dostavi sve što je potpisala aktuelna vlade Srpske napredne stranke, ali i prethodna vlast od 2004. godine.\n„On (Vučić) ima samo jednu opciju, a to je da zahvali Rio Tintu, kao što su uradile sve normalne zemlje u svetu i u Evropi. I da proteramo Rio Tinto“, rekao je Jovanović.\nOrganizatori protesta su najavili da će u suprotnom „slediti blokade i opšta mobilizacija širom Srbije“.\nJovanović je zatražio i uvođenje moratorijuma na iskopavanje litijuma u Srbiji, povlačenje prijava i sudskih procesa protiv učesnika prethodnih blokada saobraćaja širom zemlje i procesuiranje „onih koji su tukli građane“ na tim skupovima.\nNa protestu je bila i glumica Svetlana Bojković koja je, obraćajući se okupljenima, poručila da se protesti moraju nastaviti jer je u pitanju „naš opstanak i naše zdravlje“.\nOna je citirala pesmu iz popularne serije „Bolji život“ s kraja osamdesetih, u kojoj je igrala jednu od glavnih uloga.\n„U pesmi o ‘Boljem životu’ ima još jedan stih koji se često preskoči – jer život traži bolje ljude. To je važno. Nema stajanja, u pitanju je naš opstanak, naš život, naše zdravlje – voda, vazduh i zemlja i to se ne sme dirati. Prema tome, marš Rio Tinto, marš svi rudnici koji devastiraju našu prirodnu sredinu i naravno ljude“, rekla je Bojković.\nNovinarka i glavna urednica „Podrinskih“ iz Šapca Isidora Kovačević izjavila je, obraćajući se okupljenima, da su 17. decembra u tom gradu osvanule poternice za njom. Ona je pozvala tužilaštvo i policiju da reaguju kako se „takvi pozivi na linč nikome ne bi ponovili“.\n„Glava novinarke i urednice osvanula je juče na poternici na svim banderama, na svim zgradama, automobilima, na stablima, u parkovima u Šapcu. Ta glava je moja“, rekla je Kovačević pokazujući plakat sa njenom slikom i porukom „traži se“. Na plakatu se kao nagrada nudi „miran san Šapčana“.\nAdvokat iz Šapca Aleksandar Mijailović, koji se takođe našao na plakatu, poručio je da ga „nisu zastrašili“.\nMinistar unutrašnjih poslova Aleksandar Vulin izjavio je 18. decembra da su ekološki protesti „pokušaji destabilizacije Srbije“ pred izbore koji su najavljeni za april 2022. godine.\n„Samo se traži povod za haos. Povukli smo policiju sa protesta, jer policija ne može da obezbeđuje nenajavljene skupove, a od nas nije ni tražena saglasnost“, rekao je Vulin za televiziju Pink.\nIz Ekološkog ustanka su naveli da je to „jedan uspešan korak“, ali da ipak ne veruju na reč predstavnicima vlasti.\nKompanija Rio Tinto saopštila je 16. decembra da tokom dve decenije poslovanja u Srbiji i rada na projektu geoloških istraživanja „radi u skladu sa zakonima i najvišim profesionalnim standardima“.\n„Veoma nam je stalo do podrške lokalne samouprave u Loznici, a podrazumeva se da je za razvoj projekta Jadar potrebna njegova potpuna usklađenost sa procedurama propisanim na lokalnom i republičkom nivou, uključujući i one koje se odnose na prostorni plan“, saopštio je Rio Tinto.\nU toj kompaniji navode da očekuju da će kroz dijalog „doći do razumevanja svih zainteresovanih strana o stvarnim i dugoročnim koristima koje projekat može doneti građanima, kao i o rizicima i planu kojim će se obezbediti sigurnost projekta i bezbedan život građana uz punu zaštitu životne sredine“.